title: Komisijos įgyvendinimo reglamentas (ES) 2019/1883 2019 m. lapkričio 8 d. kuriuo 307-ą kartą iš dalies keičiamas Tarybos reglamentas (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL (Da'esh) ir Al-Qaida organizacijomis

text:
11.11.2019

                  LT

                  Europos Sąjungos oficialusis leidinys

                  L 290/15

         KOMISIJOS ĮGYVENDINIMO REGLAMENTAS (ES) 2019/1883
         2019 m. lapkričio 8 d.
         kuriuo 307-ą kartą iš dalies keičiamas Tarybos reglamentas (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2002 m. gegužės 27 d. Tarybos reglamentą (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis (1), ypač į jo 7 straipsnio 1 dalies a punktą ir 7a straipsnio 5 dalį,
         kadangi:

                     (1)

                     Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai pagal tą reglamentą įšaldomi;

                     (2)

                     2019 m. lapkričio 5 d. Jungtinių Tautų Saugumo Tarybos Sankcijų komitetas nusprendė išbraukti vieną asmenų, grupių ir organizacijų, kuriems turėtų būti taikomas lėšų ir ekonominių išteklių įšaldymas, sąrašo įrašą;

                     (3)

                     todėl Reglamento (EB) Nr. 881/2002 I priedas turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 881/2002 I priedas iš dalies keičiamas pagal šio reglamento priedą.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. lapkričio 8 d.

                  Komisijos vardu

                  Pirmininko pavedimu

                  Užsienio politikos priemonių tarnybos vadovas

            (1)  OL L 139, 2002 5 29, p. 9.

            PRIEDAS
            Reglamento (EB) Nr. 881/2002 I priedo antraštinėje dalyje „Fiziniai asmenys“ išbraukiamas šis įrašas:

               „Mourad Ben Ali Ben Al-Basheer Al-Trabelsi (alias a) Aboue Chiba Brahim, b) Arouri Taoufik, c) Ben Salah Adnan, d) Sassi Adel, e) Salam Kamel, f) Salah Adnan, g) Arouri Faisel, h) Bentaib Amour, i) Adnan Salah, j) Hasnaoui Mellit, k) Arouri Taoufik ben Taieb, l) Abouechiba Brahim, m) Farid Arouri, n) Ben Magid, o) Maci Ssassi, p) Salah ben Anan, q) Hasnaui Mellit). Adresas: Libya Street Number 9, Manzil Tmim, Nabeul, Tunisas. Gimimo data: a) 1969 5 20, b) 1966 9 2, c) 1964 9 2, d) 1966 4 2, e) 1963 2 2, f) 1965 2 4, g) 1965 3 2, h) 1965 2 9, i) 1966 4 1, j) 1972 m., k) 1964 2 9, l) 1964 6 2, m) 1966 6 2, n) 1972 6 2. Gimimo vieta: a) Mazil Tmim, Tunisas; b) Libija; c) Tunisas; d) Alžyras; e) Marokas; f) Libanas. Pilietybė: Tuniso. Paso Nr.: a) G827238 (Tuniso piliečio pasas, išduotas 1996 6 1, nebegalioja nuo 2001 5 31), b) 05093588 (nacionalinis identifikavimo numeris). Kita informacija: motinos vardas ir pavardė – Mabrukah al-Yazidi. Įtraukimo į sąrašą pagal 7d straipsnio 2 dalies i punktą data: 20031112.“


title: Komisijos Įgyvendinimo Reglamentas (ES) 2019/1940 2019 m. lapkričio 15 d. kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas Paški sir (SKVN)

text:
25.11.2019

                  LT

                  Europos Sąjungos oficialusis leidinys

                  L 303/25

         KOMISIJOS ĮGYVENDINIMO REGLAMENTAS (ES) 2019/1940
         2019 m. lapkričio 15 d.
         kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas „Paški sir“ (SKVN)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remiantis Reglamento (ES) Nr. 1151/2012 50 straipsnio 2 dalies a punktu, Kroatijos paraiška įregistruoti pavadinimą „Paški sir“ paskelbta Europos Sąjungos oficialiajame leidinyje (2);

                     (2)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Paški sir“ turi būti įregistruotas,

               PRIĖMĖ ŠĮ REGLAMENTĄ:

            1 straipsnis
            Įregistruojamas pavadinimas „Paški sir“ (SKVN).
            Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.3 klasei „Sūriai“, pavadinimas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. lapkričio 15 d.

                  Komisijos vardu

                  Pirmininko pavedimu

               Phil HOGAN

                  Komisijos narys

            (1)  OL L 343, 2012 12 14, p. 1.

            (2)  OL C 225, 2019 7 5, p. 33.

            (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: Komisijos įgyvendinimo reglamentas (ES) 2020/172 2020 m. vasario 6 d. dėl leidimo naudoti 3-fitazę, gautą iš Aspergillus niger (CBS 101.672), kaip (nujunkytų) paršelių, penimų kiaulių, paršavedžių, mėsinių viščiukų, mėsinių kalakutų, vištų dedeklių, ančių ir visų kitų retesnių rūšių paukščių, dekoratyvinių paukščių pašarų priedą atnaujinimo ir naujo leidimo ją naudoti kaip dedeklinių ir veislinių vištaičių, veislinių kalakutų, veislinių vištų ir žindomų paršelių pašarų priedą, kuriuo panaikinami reglamentai (EB) Nr. 243/2007, (EB) Nr. 1142/2007, (EB) Nr. 165/2008, (EB) Nr. 505/2008 ir (ES) Nr. 327/2010 (leidimo turėtoja – bendrovė BASF SE) (Tekstas svarbus EEE)

text:
7.2.2020

                  LT

                  Europos Sąjungos oficialusis leidinys

                  L 35/6

         KOMISIJOS ĮGYVENDINIMO REGLAMENTAS (ES) 2020/172
         2020 m. vasario 6 d.
         dėl leidimo naudoti 3-fitazę, gautą iš Aspergillus niger (CBS 101.672), kaip (nujunkytų) paršelių, penimų kiaulių, paršavedžių, mėsinių viščiukų, mėsinių kalakutų, vištų dedeklių, ančių ir visų kitų retesnių rūšių paukščių, dekoratyvinių paukščių pašarų priedą atnaujinimo ir naujo leidimo ją naudoti kaip dedeklinių ir veislinių vištaičių, veislinių kalakutų, veislinių vištų ir žindomų paršelių pašarų priedą, kuriuo panaikinami reglamentai (EB) Nr. 243/2007, (EB) Nr. 1142/2007, (EB) Nr. 165/2008, (EB) Nr. 505/2008 ir (ES) Nr. 327/2010 (leidimo turėtoja – bendrovė BASF SE)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo ir jo atnaujinimo pagrindas bei tvarka;

                     (2)

                     Komisijos reglamentu (EB) Nr. 243/2007 (2) 3-fitazę, gautą iš Aspergillus niger (CBS 101.672), leista dešimt metų naudoti kaip paršelių (nujunkytų), penimų kiaulių ir mėsinių viščiukų pašarų priedą, Komisijos reglamentu (EB) Nr. 1142/2007 (3) – kaip vištų dedeklių ir mėsinių kalakutų lesalų priedą, Komisijos reglamentu (EB) Nr. 165/2008 (4) – kaip ančių lesalų priedą, Komisijos reglamentu (EB) Nr. 505/2008 (5) – kaip paršavedžių pašarų priedą ir Komisijos reglamentu (ES) Nr. 327/2010 (6) – kaip retesnių rūšių paukščių, išskyrus antis, ir dekoratyvinių paukščių lesalų priedą;

                     (3)

                     pagal Reglamento (EB) Nr. 1831/2003 14 straipsnio 1 dalį kartu su to reglamento 7 straipsniu leidimo turėtojas pateikė prašymą atnaujinti leidimą naudoti 3-fitazę, gautą iš Aspergillus niger (CBS 101.672), kaip (nujunkytų) paršelių, penimų kiaulių, paršavedžių, mėsinių viščiukų, vištų dedeklių, mėsinių kalakutų, ančių ir kitų retesnių rūšių paukščių ir dekoratyvinių paukščių pašarų priedą, taip pat naudoti ją pagal naują paskirtį kaip dedeklinių ir veislinių vištaičių, veislinių kalakutų, veislinių vištų ir žindomų paršelių pašarų priedą ir priskirti šį priedą prie priedų kategorijos „zootechniniai priedai“. Kartu su prašymu buvo pateikti duomenys ir dokumentai, kurių reikalaujama pagal to reglamento 7 straipsnio 3 dalį ir 14 straipsnio 2 dalį;

                     (4)

                     Europos maisto saugos tarnyba (toliau – Tarnyba) 2019 m. vasario 26 d. nuomonėje (7) padarė išvadą, kad pareiškėjas pateikė duomenų, iš kurių matyti, kad priedas atitinka leidimo suteikimo sąlygas. Tarnyba taip pat padarė išvadą, kad priedas nedaro nepageidaujamo poveikio gyvūnų sveikatai ir aplinkai. Be to, padaryta išvada, kad priedas yra kvėpavimo takus jautrinanti medžiaga ir turėtų būti laikomas odą galinčia dirginti medžiaga. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedų naudotojų, sveikatai. Tarnyba taip pat padarė išvadą, kad priedas veiksmingai gerina dedeklinių ir veislinių vištaičių, veislinių kalakutų, veislinių vištų ir žindomų paršelių pašarų virškinimą. Tarnyba nemano, kad reikia nustatyti konkrečius priežiūros po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

                     (5)

                     atlikus 3-fitazės, gautos iš Aspergillus niger (CBS 101.672), vertinimą nustatyta, kad Reglamento (EB) Nr. 1831/2003 5 straipsnyje nustatytos leidimo suteikimo sąlygos yra įvykdytos. Taigi, kaip nurodyta šio reglamento priede, turėtų būti atnaujintas leidimas naudoti minėtą priedą;

                     (6)

                     pratęsus leidimą naudoti 3-fitazę, gautą iš Aspergillus niger (CBS 101.672), kaip pašarų priedą šio reglamento priede nustatytomis sąlygomis, reglamentai (EB) Nr. 243/2007, (EB) Nr. 1142/2007, (EB) Nr. 165/2008, (EB) Nr. 505/2008 ir (ES) Nr. 327/2010 turėtų būti panaikinti;

                     (7)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis ir leidimas jį naudoti atitinkamai atnaujinamas.

            2 straipsnis
            Reglamentai (EB) Nr. 243/2007, (EB) Nr. 1142/2007, (EB) Nr. 165/2008, (EB) Nr. 505/2008 ir (ES) Nr. 327/2010 panaikinami.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. vasario 6 d.

                  Komisijos vardu

                  Pirmininkė

               Ursula VON DER LEYEN

            (1)  OL L 268, 2003 10 18, p. 29.

            (2)  2007 m. kovo 6 d. Komisijos reglamentas (EB) Nr. 243/2007 dėl leidimo 3-fitazę (Natuphos) naudoti kaip pašarų priedą (OL L 73, 2007 3 13, p. 4).

            (3)  2007 m. spalio 1 d. Komisijos reglamentas (EB) Nr. 1142/2007 dėl leidimo naujai paskirčiai naudoti 3-fitazę (Natuphos) kaip pašarų priedą (OL L 256, 2007 10 2, p. 20).

            (4)  2008 m. vasario 22 d. Komisijos reglamentas (EB) Nr. 165/2008 dėl leidimo naujai paskirčiai naudoti 3-fitazę (Natuphos) kaip pašarų priedą (OL L 50, 2008 2 23, p. 8).

            (5)  2008 m. birželio 6 d. Komisijos reglamentas (EB) Nr. 505/2008 dėl leidimo naujai paskirčiai naudoti 3-fitazę (Natuphos) kaip pašarų priedą (OL L 149, 2008 6 7, p. 33).

            (6)  2010 m. balandžio 21 d. Komisijos reglamentas (ES) Nr. 327/2010 dėl leidimo naudoti 3-fitazę pagal naują paskirtį kaip visų rūšių smulkiųjų paukščių, išskyrus antis, ir dekoratyvinių paukščių lesalų priedą (leidimo turėtojas – BASF SE) (OL L 100, 2010 4 22, p. 3).

            (7)  EFSA Journal 2019;17(3):5640.

            PRIEDAS

                        Priedo identifikavimo numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        Aktyvumo vienetai kilograme visaverčio pašaro, kurio drėgnis yra 12 %

                           Zootechninių priedų kategorija. Funkcinė grupė: virškinimo stimuliatoriai

                        4a1600

                        BASF SE

                        3-fitazė
                        EC 3.1.3.8

                           Priedo sudėtis

                        3-fitazė, gauta
                        iš Aspergillus niger (CBS 101.672),
                        kurios mažiausias aktyvumas:
                        kieto pavidalo: 5 000  FTU (1)/g
                        Skysto pavidalo: 5 000  FTU/ml

                           Veikliosios medžiagos apibūdinimas

                        3-fitazė, gauta
                        iš Aspergillus niger (CBS 101.672),

                           Analizės metodas (2)

                        Kolorimetrinis metodas matuojant neorganinį fosfatą, fermento atpalaiduotą iš fitato

                        Paršeliai
                        (žindomi ir nujunkyti)
                        Paršavedės

                        –

                        500 FTU

                                    1.

                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                    2.

                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos šiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant kvėpavimo takų ir odos apsaugos priemones.

                        2030 2 27

                        Penimos kiaulės

                        –

                        100 FTU

                        Mėsiniai viščiukai
                        Dedeklinės ir (arba) veislinės vištaitės

                        –

                        375 FTU

                        Vištos dedeklės
                        Mėsiniai kalakutai
                        Veisliniai kalakutai ir veislinės vištos
                        Dekoratyviniai paukščiai ir visų retesnių rūšių paukščiai, išskyrus antis

                        –

                        250 FTU

                        Antys

                        –

                        300 FTU

               (1)  1 FTU – tai fermento kiekis, per minutę atpalaiduojantis 1 mikromolį neorganinio fosfato iš natrio fitato, esant 5,5 pH ir 37 °C.

               (2)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.


title: Komisijos įgyvendinimo reglamentas (ES) 2020/352 2020 m. kovo 3 d. kuriuo dėl labai patogeniško paukščių gripo ir su šia liga susijusio Ukrainos įrašo trečiųjų šalių, teritorijų, zonų ar skyrių, iš kurių galima importuoti į Sąjungą ir vežti tranzitu per Sąjungą tam tikras naminių paukščių prekes, sąraše iš dalies keičiamas Reglamento (EB) Nr. 798/2008 I priedas (Tekstas svarbus EEE)

text:
4.3.2020

                  LT

                  Europos Sąjungos oficialusis leidinys

                  L 65/4

         KOMISIJOS ĮGYVENDINIMO REGLAMENTAS (ES) 2020/352
         2020 m. kovo 3 d.
         kuriuo dėl labai patogeniško paukščių gripo ir su šia liga susijusio Ukrainos įrašo trečiųjų šalių, teritorijų, zonų ar skyrių, iš kurių galima importuoti į Sąjungą ir vežti tranzitu per Sąjungą tam tikras naminių paukščių prekes, sąraše iš dalies keičiamas Reglamento (EB) Nr. 798/2008 I priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio įžanginį sakinį, 8 straipsnio 1 punkto pirmą pastraipą, 8 straipsnio 4 punktą ir 9 straipsnio 4 dalį,
         atsižvelgdama į 2009 m. lapkričio 30 d. Tarybos direktyvą 2009/158/EB dėl gyvūnų sveikatos reikalavimų, reglamentuojančių Bendrijos vidaus prekybą naminiais paukščiais ir perinti skirtais kiaušiniais ir jų importą iš trečiųjų šalių (2), ypač į jos 23 straipsnio 1 dalį, 24 straipsnio 2 dalį ir 25 straipsnio 2 dalį,
         kadangi:

                     (1)

                     Komisijos reglamente (EB) Nr. 798/2008 (3) nustatyti veterinarijos sertifikatų reikalavimai, taikomi importuojant naminius paukščius ir naminių paukščių produktus (toliau – prekės) į Sąjungą ir vežant juos tranzitu per Sąjungą, įskaitant sandėliavimą tranzito metu. Tame reglamente nustatyta, kad prekes importuoti į Sąjungą ir vežti per ją tranzitu galima tik iš trečiųjų šalių, teritorijų, zonų ar skyrių, kurie išvardyti jo I priedo 1 dalyje pateiktos lentelės 1 ir 3 skiltyse;

                     (2)

                     Reglamente (EB) Nr. 798/2008 taip pat nustatytos sąlygos, kuriomis vadovaujantis trečioji šalis, teritorija, zona ar skyrius laikomi neužkrėstais labai patogenišku paukščių gripu (LPPG);

                     (3)

                     į Reglamento (EB) Nr. 798/2008 I priedo 1 dalies sąrašą Ukraina įtraukta kaip trečioji šalis, iš kurios tam tikrų teritorijos dalių, atsižvelgiant į LPPG protrūkius, leidžiama tam tikras naminių paukščių prekes importuoti į Sąjungą ir vežti per ją tranzitu. Šis skirstymas į regionus nustatytas Reglamento (EB) Nr. 798/2008 su pakeitimais, padarytais Įgyvendinimo reglamentu (ES) 2017/193 (4), I priedo 1 dalyje po to, kai 2016 m. lapkričio 30 d. ir 2017 m. sausio 4 d. patvirtinti H5N8 potipio LPPG protrūkiai;

                     (4)

                     Ukraina pranešė baigusi valymą ir dezinfekavimą po naminių paukščių likvidavimo teritorijose, kuriose 2016 ir 2017 m. nustatyti minėti LPPG protrūkiai, taip pat pateikė informaciją apie priemones, kurių ji ėmėsi siekdama užkirsti kelią tolesniam ligos plitimui, ir Komisija šias priemones įvertino. Remiantis šiuo vertinimu, padaryta išvada, kad minėti protrūkiai suvaldyti ir kad su naminių paukščių prekių įvežimu į Sąjungą iš Reglamento (EB) Nr. 798/2008 (su pakeitimais, padarytais Įgyvendinimo reglamentu (ES) 2017/193) I priedo 1 dalyje nurodytų Ukrainos teritorijų, iš kurių importas tuo reglamentu buvo sustabdytas, nesusijusi jokia rizika;

                     (5)

                     tačiau 2020 m. sausio 19 d. Ukraina patvirtino H5 potipio LPPG atvejį naminių paukščių ūkyje savo teritorijoje. Dėl to patvirtinto LPPG protrūkio visa Ukrainos teritorija nebegali būti laikoma neužkrėsta šia liga, o Ukrainos veterinarijos tarnybos nebegali sertifikuoti naminių paukščių prekių siuntų siekiant jas importuoti į Sąjungą ar vežti per ją tranzitu iš teritorijų, kuriose nustatytas tas protrūkis;

                     (6)

                     Ukrainos veterinarijos tarnybos patvirtino, kad po 2020 m. sausio mėn. protrūkio jos nedelsdamos sustabdė sertifikatų išdavimą siuntoms, skirtoms importuoti į Sąjungą arba vežti per ją tranzitu, ir įgyvendino likvidavimo strategiją, kuria siekiama kontroliuoti LPPG ir riboti šios ligos plitimą;

                     (7)

                     be to, Ukraina pateikė Komisijai informaciją apie jos teritorijoje susiklosčiusią epidemiologinę padėtį ir nurodė teritorijas, kurioms nustatyti apribojimai, bei priemones, kurių ji ėmėsi siekdama užkirsti kelią tolesniam LPPG plitimui už tų teritorijų ribų. Komisija jau įvertino šią informaciją ir, remiantis šiuo vertinimu, taip pat Ukrainos suteiktomis garantijomis, darytina išvada, kad taikyti apribojimus tik iš LPPG užkrėstos teritorijos, kuriai Ukrainos veterinarijos tarnybos dėl dabartinio protrūkio nustatė apribojimus, į Sąjungą įvežamoms naminių paukščių prekių siuntoms turėtų pakakti, kad būtų pašalinta su naminių paukščių prekių įvežimu į Sąjungą susijusi rizika;

                     (8)

                     todėl, siekiant atsižvelgti į esamą epidemiologinę padėtį šioje šalyje, reikėtų iš dalies pakeisti Ukrainos įrašą Reglamento (EB) Nr. 798/2008 I priedo 1 dalies sąraše; todėl Reglamento (EB) Nr. 798/2008 I priedas turėtų būti atitinkamai iš dalies pakeistas;

                     (9)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 798/2008 I priedo 1 dalis iš dalies keičiama pagal šio reglamento priedą.

            2 straipsnis
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. kovo 3 d.

                  Komisijos vardu

                  Pirmininkė

               Ursula VON DER LEYEN

            (1)  OL L 18, 2003 1 23, p. 11.

            (2)  OL L 343, 2009 12 22, p. 74.

            (3)  2008 m. rugpjūčio 8 d. Komisijos reglamentas (EB) Nr. 798/2008, kuriuo nustatomas trečiųjų šalių, teritorijų, zonų ar skyrių, iš kurių galima importuoti į Bendriją ir vežti tranzitu per Bendriją naminius paukščius ir naminių paukščių produktus, sąrašas ir veterinarijos sertifikatų reikalavimai (OL L 226, 2008 8 23, p. 1).

            (4)  2017 m. vasario 3 d. Komisijos įgyvendinimo reglamentas (ES) 2017/193, kuriuo dėl labai patogeniško paukščių gripo ir su juo susijusių Ukrainos įrašų trečiųjų šalių, iš kurių leidžiama į Sąjungą įvežti tam tikras prekes, sąrašuose iš dalies keičiamas Sprendimo 2007/777/EB II priedas ir Reglamento (EB) Nr. 798/2008 I priedas (OL L 31, 2017 2 4, p. 13).

            PRIEDAS
            Reglamento (EB) Nr. 798/2008 I priedo 1 dalyje Ukrainos įrašas pakeičiamas taip:

                        Trečiosios šalies ar teritorijos ISO kodas ir pavadinimas

                        Trečiosios šalies, teritorijos, zonos ar skyriaus kodas

                        Trečiosios šalies, teritorijos, zonos ar skyriaus aprašymas

                        Veterinarijos sertifikatas

                        Specialiosios sąlygos

                        Specialiosios sąlygos

                        Paukščių gripo stebėjimo statusas

                        Skiepijimo nuo paukščių gripo statusas

                        Salmonelių kontrolės statusas

                        Pavyzdys (-džiai)

                        Papildomos garantijos

                        Galiojimo pabaigos diena

                        Galiojimo pradžios diena

                        1

                        2

                        3

                        4

                        5

                        6

                        6A

                        6B

                        7

                        8

                        9

                        „UA – Ukraina

                        UA-0

                        Visa šalies teritorija

                        EP, E

                        UA-1

                        Visa Ukrainos šalies teritorija, išskyrus teritoriją UA-2

                        WGM

                        POU, RAT

                        UA-2

                        Ukrainos teritorija, atitinkanti:

                        UA-2.1

                        Chersono sritį (regioną)

                        WGM

                        P2

                        2016 11 30

                        2020 m. kovo 7 d.

                        POU, RAT

                        P2

                        2016 11 30

                        2020 m. kovo 7 d.

                        UA-2.2

                        Odesos sritį (regioną)

                        WGM

                        P2

                        2017 1 4

                        2020 m. kovo 7 d.

                        POU, RAT

                        P2

                        2017 1 4

                        2020 m. kovo 7 d.

                        UA-2.3

                        Černivcių sritį (regioną)

                        WGM

                        P2

                        2017 1 4

                        2020 m. kovo 7 d.

                        POU, RAT

                        P2

                        2017 1 4

                        2020 m. kovo 7 d.“

                        UA-2.4

                        Vinycios srities (regiono) Nemyrivo rajono savivaldybes:

                                    Berezivkos kaimą

                                    Braclavo kaimą

                                    Budkų kaimą

                                    Bugakivo kaimą

                                    Červonės kaimą

                                    Čukivo kaimą

                                    Danylkų kaimą

                                    Dovžoko kaimą

                                    Horodnycios kaimą

                                    Hrabovecio kaimą

                                    Hranitnės kaimą

                                    Karolinos kaimą

                                    Korovainos kaimą

                                    Korživo kaimą

                                    Korživkos kaimą

                                    Krykivcių kaimą

                                    Marjanivkos kaimą

                                    Melnykivcių kaimą

                                    Monastyroko kaimą

                                    Monastyrskės kaimą

                                    Nemyrivo miestą

                                    Naujųjų Obyhodų kaimą

                                    Ostapkivcių kaimą

                                    Ozero kaimą

                                    Perepelyčios kaimą

                                    Račkų kaimą

                                    Salyncių kaimą

                                    Samčyncių kaimą

                                    Sažkų kaimą

                                    Selevincių kaimą

                                    Šoludkų kaimą

                                    Slobidkos kaimą

                                    Sorokodubų kaimą

                                    Sorokotiažyncių kaimą

                                    Didžiosios Bušynkos kaimą

                                    Vovčoko kaimą

                                    Vyhnankos kaimą

                                    Josypenkų kaimą

                                    Zarudyncių kaimą

                              Zeleniankos kaimą

                        WGM

                        P2

                        2020 1 19

                        POU, RAT

                        P2

                        2020 1 19